Tre små surikater, er som de første beboere netop flyttet ind i Aalborg Zoos nye træningscenter. Centeret skal huse de udvalgte Zoo-dyr, som deltager i formidlingen på Zooscenen. Det er Aalborg Zoo's Bygge- og udviklingsfond har doneret en halv million kroner til udvikling af haven, og det har blandt andet resulteret i det nye træningscenter. - Vi er meget glade for donationen, der er et vigtigt bidrag til vores løbende udvikling af Zoos anlæg og aktiviteter. Zoofariscenen er en central del af vores formidlingsindsats, og med træningscentret har både dyr og dyrepassere nu optimale rammer for deres forberedelse, siger Henrik Vesterskov Johansen, direktør i Aalborg Zoo  i en pressemeddelelse. Se historien om træningscenteret og de tre surikater fortalt i video: Dyrene på Zoofariscenen trænes til at vise eksempler på dyrenes naturlige adfærd og særlige egenskaber og dermed give publikum en bedre forståelse for dyrenes tilpasning og levevilkår i forskellige dele af verden. Når dyrene i Zoo trænes, er det dog ikke kun for publikums skyld. Træningen er også et vigtigt bidrag til dyrenes mentale sundhed, fordi den stimulerer deres hjerne og udfordrer deres evne til problemløsning. Ofte trænes der også øvelser, de er relateret til dyrenes sundhed, så den daglige omgang med dyrene og deres pleje bliver lettere. I træningscenteret vil surikaterne senere få selskab af blandt andet et par kirkeugler. - Aalborg Zoo bidrager til bevarelsen af den lokalt truede kirkeugle, og vi håber på et tidspunkt at kunne præsentere kirkeuglen på Zoofariscenen og formidle om fuglens levevilkår og indsatsen for at bevare den, siger Henrik Vesterskov Johansen

Opsummering:
Et nyt træningscenter i Aalborg Zoo skal træne udvalgte dyr til at indgå i Zoo's formidlingsindsats.